Document ID: 31994R2857

ΚΑΝΟΝΙΣΜΟΣ (ΕΚ) αριθ. 2857/94 ΤΗΣ ΕΠΙΤΡΟΠΗΣ της 25ης Νοεμβρίου 1994 για την τροποποίηση του κανονισμού (ΕΚ) αριθ. 2220/94 που επιτρέπει στα κράτη μέλη προληπτικές αποσύρσεις μήλων και αχλαδιών για την περίοδο εμπορίας 1994/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/92 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2753/94 της Επιτροπής (2), και ιδίως το άρθρο 15α παράγραφος 2,
Εκτιμώντας:
ότι με τον κανονισμό (ΕΚ) αριθ. 2220/94 της Επιτροπής (3) έχουν κατανεμηθεί μεταξύ των κρατών μελών οι ποσότητες των μήλων και των αχλαδιών που μπορούν να αποσυρθούν προληπτικά για την περίοδο εμπορίας 1994/95- ότι μετά τα ληφθέντα στοιχεία οι ποσότητες μήλων που μπορούν να αποσυρθούν από τις ομάδες παραγωγών υπερβαίνουν, για ορισμένα κράτη μέλη, τις συνολικές ποσότητες που τους έχουν κατανεμηθεί, ενώ μια αντίθετη κατάσταση εμφανίζεται για άλλα κράτη μέλη- ότι, προκειμένου να ευνοηθεί το μέγιστο των προληπτικών αποσύρσεων μήλων, θα πρέπει να προβούμε σε διευθέτηση της κατανομής της συνολικής ποσότητας μεταξύ των κρατών μελών- ότι, για να διασφαλιστεί η συνέχεια των προληπτικών αποσύρσεων, είναι σκόπιμο ο παρών κανονισμός να αρχίσει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΚ) αριθ. 2220/94, παράγραφος 1, η στήλη "Μήλα" τροποποιείται ως εξής:
" 39 1 87 20 250 123 45 16 65 16 500
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1994.

Labels: 3
17
18
6